Федерико Гарсия Лорка
Касида за тъмните гълъби

Превод от испански: Живка Балтаджиева, —

chitanka.info

На Клаудио Гийен

Сред клоните на лавъра

видях два тъмни гълъба.

Единият бе слънцето,

а другият — луната.

„Съседи мои, казах аз,

где гробът ми остава?“

„В моята диря“ — слънцето рече.

„На глътката ми“ — луната продума.

И аз, който вървях, вървях

до кръст вкопан в земята,

видях орлици две от сняг

и девойка гола.

Едната беше другата

и никоя девойката.

„Орлици мои, казах аз,

где гробът ми остава“

„В моята диря“ — слънцето рече.

„На глътката ми“ — луната продума.

Сред клоните на лавъра

видях два голи гълъба.

Единият бе другият

и двата бяха никой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.